Баня-Лука ош

Ба́ня-Лу́ка (босн. Banja Luka, серб. Бања Лука / Banja Luka, хорв. Banja Luka) — ош Босния ды Герцеговинасо, Сербань Республиканть фактической прявтошось саезь 1995 иестэ. Зярдо ульнесь тешкстазь Дейтононь мирэнь вемельсладямось ды Парижэнь Договоронть 1995 иенть Сербань Республиканть прявтошось ульнесь лия таркав аравтозь Палестэ (Сараевань сербань пелькс) Баня-Лукув, пек покш тевветиень ды экономикань куншкатарка Босниянь сербань, 218 тёж. ломанть эрицянь марто (малав 16 % Сербань Республиканть эрицятнестэ 1996 и.). Топонимесь cербиянь кельстэ (lang-ru|банонь пристань}}). Географиясь Баня-Лука ашти Врбас леенть кавто чирева, се таркасонть косо сонензэ пры Врбани леесь. Сербань Республикасонть Баня-Лука — вейкине покш ош, васолосто аштиця респубоиканть мода межастонть. Белград ошсто ошонтень 320 вп, Загреб ошсто — 200 вп, Сараево ошсто — 240 вп. 4 вайгельпень кувалмосо ошонть куншкатаркастонть ашти Бьелявина пандось, косо Баня-Луки ошонь эрицятне вечкить оймсеме. История Баня-Лука — ошось кезэрень пингень. Васенцеде сёрмань лецтнемасо эйстэдензэ тешкстыть XV пингестэ. 1995 иестэ ошось тешкстызэ ветесядиензэ. Ниле васенце пингензэ Баня-Лукань ульнесть туркань ало. Сестэ ошось теевсь административой босниянь модань куншкатаркакс. 1908 и. ошось ульнесь вейсендязь Австро-Венгрияс лия Босниянь ды Герцеговинань модатнень марто. 1918 и.— Сербоань, хорватонь ды словенецтнэнь Инязмасторонть, сышкань Югославиянь. Омбоце мирэнь ойнанть шкастонть — кода «Хорватия аулькедьало Мастор». 1969 и. ошось ульнесь калавтозь пек звянов модасорновтомасо, ансяк вийкирдийтне ванстызь ташто Баня-Луканть, ды одс путызь-стявтызь од эрямонь ды промышленностень таркатнень. Эрицятнеде 2013 иень сёрмадстоманть коряс ошсонть эрить 150 997 ломанть, вейсэндямонть — 199 191 ломанть. Югославиянь каладомадонть икеле Баня-Лука ульнесть кеменьцекс покшолманзо коряс ошось масторсонзо ды омбоцекс (Сараевадо мейле) ошонь куншкатаркасокс Босниянь ды Герцеговинань. 1991 иень сёрмадстоманть коряс Баня-Лука ошсо эрясь малав 150 тёж эрицят. Малав пелест эйстэст (49 %) ульнесть сербт. хорваттонь ды боснийецтнень лангс лисиль 19 ды 11 % ошэрицят, ды 16 % ульнесть югославт. Неень шкасто весе эрицятне ошсонть сербат. Раськень коряс эрицятне (1991 и.) Раськень коряс эрицятне ошсонть 1991 иень сёрмадстоманть коряс: Сербт — 70 155 (49,03 %) Мусульмант — 27 689 (19,35 %) Хорватт — 15 700 (10,97 %) Югославт — 22 645 (15,82 %) лиятне а чарькодевить кить — 6890 (4,81 %) весемикс: 143 079 Содавиксэв эрицят Иван Мерц (1896—1928) — католикень ине ломань. Платон (Йованович) (1874—1941) — сербэнь ортодоксонь ине ломань. Невин Суботич— Дортмундонь Боруссиянь пильгеоскань налксий. Душан Шестич — седямосёрмадый.ны. Климатось Ялакс-ошт Бари ош (ит. Bari), Италия Мастор Белград ош (серб. Београд, серб. Beograd), Сербия Мастор Битонто ош (ит. Bitonto), Италия Мастор Грац ош (нем. Graz), Австрия Мастор Кайзерслаутерн ош (нем. Kaiserslautern), Германия Мастор Крань ош (словен. Kranj), Словения Мастор Львов ош (укр. Львів), Украина Мастор Москов ош, Россия Мастор Нови-Сад (серб. Нови Сад, сербохорв. Novi Sad), Сербия Мастор Патрас ош (грек. Πατρας), Греция Мастор Литературась Баньялука // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907. Лисьм.: